pl nb es eo eo eo it zh zh eo en en es sv sv fr eo eo sv en ru fy ru eo cs en cy da de es fr lt it lt en pl pt pt sk hsb sv pt el eo eo en pt eo en eo eo eo eo eo eo eo eo
UniRed estas redaktilo de simpla unikoda teksto (vidu ekranfotojn #1, #2, #3, kaj ankaŭ ĉelinean helpon). Ĝi subtenas plurajn signarojn, inter kiuj estas:
16-bita Unikodo (pezokomenca kaj pezofina);
Latin-1, Latin-2, Latin-3 ktp;
cirilaj signaroj: cp866, windows-1251, koi8-r;
Krome ĝi permesas uzi HTML-stilajn indikojn de unikodaj simboloj, kiel ekzemple ř; krom tio ĝi ebligas uzon de t.n. «surogatoj», t.e. anstataŭ unikoda signo en la dosiero estas kombino de literoj (ekzemple, en la dosiero estas ch, kaj vi vidos sur ekrano unikodan ĉ).
Ankoraŭ unu grava trajto de UniRed estas ĝia sintaksa kolorigo. Ĝi povas emfazi per diversaj koloroj kaj/aŭ tekstaj stiloj diversajn sintaksajn elementojn de programoj. UniRed subtenas plurajn programlingvojn, inklude HTML, C/C++, Delfon, Ĝavon kaj aliajn. (Tiu ĉi trajto estas realigita danke al adapto de ekstera modulo Colorer fare de Igor Ruskih, origine destinita por populara dosierregilo FAR).
Kaj ankoraŭ unu menciinda trajto de UniRed estas eblo serĉi kaj anstatataŭigi pecojn de teksto per regulaj esprimoj.
Kaj laste: UniRed povas kunlabori kun literumilo ISpell, ebligante kontrolon de ortografio en Esperanto, ĝi povas voki eksterajn kompililojn, navigi laŭ strukturo de programo ktp.
Aŭtoro: Jurij Finkel (yury.finkel#gmail.com).